
PAAIŠKINIMAS (PATIKSLINIMAS) DĖL PIRKIMO SĄLYGŲ 
Dalyvis prašo Perkančiosios organizacijos patikslinti Pirkimo sąlygas.
1. Dalyvis nurodo, kad Perkančioji organizacija Pirkimo Specialiųjų sąlygų 5.1 ir 6.3. punkte nurodė:
„5.1. Pasiūlymo galiojimas užtikrinamas 2 proc. nuo pasiūlymo kainos Eur be PVM netesybomis (bauda).“
„6.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai, nurodyti pirkimo Specialiosios dalies 5.1 papunktyje.“
Dalyvis prašo patikslinti, kokį dokumentą tiekėjas turi pateikti pagal pirkimo Spec. sąlygų 5.1. punktą.
Perkančioji organizacija paaiškina, kad Pirkimo Specialiųjų sąlygų 6.3  punkte įsivėlė redakcinė klaida. Patiksliname, kad Pirkimo Specialiųjų sąlygų 6.3 punkte darome nuoroda į  Pirkimo Specialiųjų sąlygų 4.1 punktą ir visas punktas tikslinamas taip:
"6.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai, nurodyti pirkimo Specialiųjų sąlygų 4.1 papunktyje."
2. Dalyvis prašo Techninėje specifikacijoje numatyti sąlygą, kad platinamų leidinių skaičius pagal teritoriją galėtų būti keičiamas atsižvelgiant į faktinį dėžučių skaičių, kadangi informaciniai leidiniai platinami tik į tvarkingas gyventojų laiškų dėžutes (įskaitant ir dėžutes, ant kurių yra žyma, kad reklama nepageidaujama), o dalis gyventojų nėra įsirengę laiškų dėžučių arba jos yra netvarkingos, dėl ko galimas platinamos informacijos likutis.
Paaiškiname, kad Pirkimo sąlygų 2 priedas „Paslaugų viešojo pirkimo – pardavimo sutartis“ (toliau – Sutartis) specialiųjų sąlygų 3.4 punkte nurodyta, kad Teikėjas turi teisę neišplatinti leidinių, jeigu objektyviai pagrindžiamos (dokumentais, foto nuotraukomis ar kt.) leidinių neišplatinimo priežastis. Paaiškinama, kad į šias priežastis įeina gyventojų netvarkingos laiškų dėžutės ar šių dėžučių neturėjimas. Be to, paaiškiname, kad dėl šių aplinkybių Dalyviui pagrindus neišplatinimo priežastis, tokiais atvejais tai nebus laikoma netinkamu Dalyvio įsipareigojimų vykdymu bei nebus mažinama Sutartyje nustatyta kaina ar taikomos Sutartyje numatytos sankcijos.
Taip pat paaiškiname, kad Pirkime numatomi platinti leidiniai nėra prilyginami reklaminiams leidiniams. Vadovaujantis Reklamos įstatymo 2 straipsnio 8 dalimi reklama – bet kokia forma ir bet kokiomis priemonėmis skleidžiama informacija, susijusi su asmens ūkine komercine, finansine ar profesine veikla, skatinanti įsigyti prekių ar naudotis paslaugomis, įskaitant nekilnojamojo turto įsigijimą, turtinių teisių ir įsipareigojimų perėmimą. Tuo tarpu šiais leidiniais nėra skatinama įsigyti prekių ar naudotis paslaugomis bei siekiama užtikrinti gyventojų informuotumą kaip elgtis krizės, karo ar mobilizacijos atvejais.
[bookmark: _GoBack]Atsižvelgiant į tai paaiškiname, tiekėjas turės pareigą išplatinti leidinius į gyventojų tvarkingas pašto dėžutes, įskaitant ant kurių yra žyma, kad reklama nepageidaujama.
3. Dalyvis prašo patikslinti kokio dydžio dalimis (leidinių skaičius vienetais), per kiek kartų ir iš kokio adreso Tiekėjas turės pasiimti visą platinamą leidinio tiražą. Pagal Sutarties projekto spec. dalies 3.2 punktą: Teikėjas įsipareigoja ne rečiau kaip kartą per savaitę (sutarties galiojimo laikotarpiu) leidinio tiražą atsiimti Pirkėjo nurodytu adresu Vilniaus rajono savivaldybėje, apie kurį Pirkėjas ne vėliau kaip per 5 darbo dienas nuo Sutarties įsigaliojimo dienos praneš Sutarties specialiosios dalies 9.10 punkte nurodytam Teikėjo atstovui.“
Paaiškiname ir patiksliname, kad Sutarties specialiosios dalies 3.2 punktas nustato, kad Teikėjas įsipareigoja ne rečiau kaip kartą per savaitę (sutarties galiojimo laikotarpiu) leidinio tiražą atsiimti Pirkėjo nurodytu adresu Vilniaus rajono savivaldybėje, apie kurį Pirkėjas ne vėliau kaip per 5 darbo dienas nuo Sutarties įsigaliojimo dienos praneš Sutarties specialiosios dalies 9.10 punkte nurodytam Teikėjo atstovui. Taigi Teikėjas turės leidinio tiražą atsiimti adresu esančiu Vilniaus rajono savivaldybėje, kuris yra Sodų g. 83, Skaidiškės, Vilniaus rajono sav. 
Papildomai paaiškiname, kad visus leidinius (ar jų dalį) atsiimti bus Teikėjui sudaryta galimybė bent kartą per savaitę nurodytu adresu.
4. Atsižvelgdamas į tam tikrų procesų trukmę, Tiekėjas prašo prailginti leidinių išplatinimo patvirtinančios ataskaitos pateikimo terminą iki 5 darbo dienų. Taip pat sukonkretinti pageidaujamus pateikti įrodymus apie neišplatintus leidinius: kokių reikalaujama dokumentų tikrumo ir kas turėtų būti matoma nuotraukose, kadangi atsižvelgiant į tai, kad privaloma laikytis duomenų saugos, laiptinėse ir prie individualių namų platinamų leidinių fotografuoti nėra galimybės. Taip pat Tiekėjas atkreipia Pirkėjo dėmesį, kad yra galimybė pateikti Pirkėjui leidinio išplatinimą patvirtinančią ataskaitą, kurioje būtų nurodomas išplatintų ir neišplatintų egzempliorių kiekis ir tikslus laikotarpis arba data kada buvo vykdomas platinimas ne pagal konkrečią savivaldybę atskirai, bet bendras kiekis, apimantis visas savivaldybes ir bendras laikotarpis, per kurį pavyko išplatinti informacinius leidinius.
Patiksliname Sutarties specialiosios dalies 3.4 punktą ir jį išdėstome taip Teikėjas per 5 (penkias) darbo dienas po informacinio leidinio išplatinimo Sutarties 1 priede nurodytoje kiekvienoje vietovėje privalės pateikti Pirkėjui leidinio išplatinimą patvirtinančią ataskaitą, kurioje turi būti nurodyta išplatintų ir neišplatintų egzempliorių kiekis konkrečioje savivaldybėje ir tikslus laikotarpis arba data kada buvo vykdomas platinimas toje savivaldybėje. Teikėjas turi pareigą Pirkėjo prašymu pagrįsti (dokumentais, foto nuotraukomis ar kt.) ataskaitoje nurodytų duomenų tikrumą. Neišplatinti leidiniai grąžinami adresu Giedraičių g. 41-101, Vilnius, Teikėjui objektyviai pagrindžiant (dokumentais, foto nuotraukomis ar kt.) leidinių neišplatinimo priežastis ir pristatymo laiką suderinus ne vėliau kaip prieš 48 val.
Papildomai paaiškiname, kad įrodymai apie neišplatintus leidinius: kokių reikalaujama dokumentų tikrumo ir kas turėtų būti matoma nuotraukose, kadangi atsižvelgiant į tai, kad privaloma laikytis duomenų saugos, laiptinėse ir prie individualių namų platinamų leidinių fotografuoti nėra galimybės.
5. Dalyvis prašo patikslinti, ar gavus pirmą platinamos informacijos tiražo dalį, Tiekėjas gali ją išplatinti savo nuožiūra ir eiliškumu pasirinktų savivaldybių teritorijose.
Paaiškiname, kad Pirkimo sąlygos nenustato reikalavimų platinimo eiliškumui, todėl Dalyvis gavęs pirmą platinamos informacijos tiražo dalį gali ją išplatinti savo nuožiūra ir eiliškumu.
6. Dalyvis prašo patikslinti, ar iškilus poreikiui, būtų galimas informacijos platinimo termino pratęsimas.
Paaiškiname, kad Pirkimo sąlygose nėra numatytas platinimo termino pratęsimas, todėl paaiškiname, jog platinimo termino pratęsimas nėra taikomas, išskyrus Sutarties bendrosios dalies 7 punkte nurodytas nenugalimos jėgos (force majeure) aplinkybes.
